Lamina 2

Lamina 2 on chileläisen arkkitehdin José Cruz Ovallen suunnittelema puutaideteos. Vuonna 2017 valmistunut teos sijaitsee Lahdessa Satamaraitilla Vesijärven rannalla. Teos on osa Lahden Puuarkkitehtuuripuistoa, jossa on Spirit of Nature -puuarkkitehtuuripalkinnon saajien suunnittelemia kohteita.

Taideteos on rakenteeltaan avoin ja kuutiomainen. Sen kerrotaan yhdistävän "veistoksellisen muodon puun kauneuteen". Teoksen valmistamisessa ja pystyttämisessä tekivät yhteistyötä Lahden ammattikorkeakoulun puutekniikan opiskelijat, koulutuskeskus Salpaus ja Viherpalvelut Hyvönen Oy.

Lähteet 

Lahden kulttuuri
Lahden patsaat ja veistokset